Sud-Aviation SE 210 Caravelle

Sud-Aviation SE 210 Caravelle bolo prvým prúdovým dopravným lietadlom určeným pre krátke a stredné trate, ktoré v roku 1955 skonštruovala francúzska firma Sud-Aviation, ktorá bola známa ako SNCASE. Lietadlo bolo prvým francúzskym prúdovým lietadlom a zároveň bolo prvým lietadlom, ktoré malo motory umiestnené na samostatných gondolách v zadnej časti lietadla, čím sa dosiahlo čistého krídla. Toto konštrukčné riešenie bolo a je používané v mnohých iných typoch lietadiel. Lietadlo Caravelle prerazilo na trhy v Európe a úspešne sa predávalo aj v Spojených štátoch, kde sa hlavným používateľom stal United Airlines. Vývoj Dňa 12. októbra 1951 Comité du Matériel civil (výbor pre civilné letectvo) zverejnil špecifikácie pre lietadlo určené pre stredné trate, ktoré boli neskôr zaslané do Direction technique et industrielle. Nové lietadlo malo spĺňať tieto požiadavky – mať kapacitu 55 až 65 cestujúcich a prepraviť 1 000 kg nákladu na vzdialenosť do 2 000 km, a to cestovnou rýchlosťou okolo 600 km/h. Typ a počet motorov nebol špecifikovaný, rovnako konštrukčné riešenie nebolo zadané. Vo Francúzsku sa mnoho leteckých firiem zaoberalo štúdiom lietadiel v podobných špecifikáciách už od roku 1946, žiadna z popredných francúzskych leteckých firiem však nemala ekonomickú silu začať s výrobou. Odpoveď francúzskeho leteckého priemyslu na seba nenechala dlho čakať a na projekte lietadla podľa špecifikácií sa zúčastnili všetci poprední výrobcovia lietadiel vo Francúzsku. Nakoniec komisia vyberala z 20 projektov. Varianty Caravelle l s motorom Avon RA.26 Mk la s motormi Avon Mk 526 Mk lll s vedšov hmotnosťou a motormi Avon Mk 527 Mk VIN s tihšími motormi Avon Mk 531 Mk VIR s motormi Avon Mk 533 Mk 10B s dvojprúdovými motormi Pratt & whitney JT8 Mk 10R Mk 11R s predĺženým trupom Mk 12 so sedadlami pre 140 cestujúcich Špecifikácie (Caravelle III) Technické údaje Posádka: 3 Kapacita: 80 cestujúcich Užitočné zaťaženie: 8,4 t Dĺžka: 31,01 m Rozpätie: 34,30 m Výška: 8,72 m Plocha krídel: 146,70 m² Hmotnosť prázdneho lietadla: 22,2 t Maximálna vzletová hmotnosť: 46 t Pohonná jednotka: 2 × prúdový motor Rolls-Royce Avon Mk.527, každý s ťahom 50,7 kN Výkony Maximálna rýchlosť: Mach 0.75 (500 mph, 805 km/h, 434 uzlov) Dolet: 1 700 km Dostup: 12 000 m Zdroj Literatúra Encyklopédia lietadiel. 1. vyd. Bratislava: Nakladateľstvo Gemini, 1993. ISBN 80-7161-056-9. Tento článok je čiastočný alebo úplný preklad článku Sud Aviation Caravelle na českej Wikipédii.